Independence Day (film)

Independence Day er en amerikansk sciencefictionfilm fra 1996 regissert av Roland Emmerich og har Will Smith i hovedrollen.

Independence Day handler om en invasjon fra verdensrommet av utenomjordiske vesener og med fokus på en gruppe desperate enkeltindivider og familier som samles i ørkenen i Nevada, og sammen med resten av den menneskelige befolkningen, deltar i en siste motangrep den 4. juli, samme dato som feiringen av den amerikanske uavhengighetsfeiringen, derav tittelen.

Mens Emmerich promoterte science-fiction-filmen Stargate i Europa fikk han ideen for Independence Day da han fylte ut et spørreskjema som spurte om hans tro på eksistensen av utenomjordiske vesener. Sammen med Dean Devlin, som han skrev manuset sammen med, besluttet de å innlemme et storstilt angrep da de hadde merket seg at de fleste utenomjordiske vesener i de fleste invasjonsfilmer reiste lange distanser gjennom verdensrommet bare for å holde seg skjult straks de nådde Jorden. Den første innspillingen av filmen begynte i juli 1995 i New York, og filmen var offisielt ferdig den 20. juni 1996.

Filmen var planlagt å bli vist den 3. juli 1996, men grunnet den store forventningen hadde mange kinoer i USA begynt å viste den allerede den 2. juli, den samme dagen hvor fortellingen i filmen også begynner. Filmens kombinerte amerikanske og internasjonale brutto inntjening var 816 969 268 dollar, noe som på det tidspunktet var den nest meste bruttoinntekten gjennom alle tider. Filmen vant også en Oscar for visuelle effekter, ett av dem var å sprenge Det hvite hus i Washington i luften.

Kritikernes syn på filmen var derimot blandet. Independence Day er rangert som «fersk» på Rotten Tomatoes med en 60 prosent positiv rangering, med 33 ut av 55 kritikere som ga den positiv anmeldelser. Filmen har en metaberegning på 59 (basert på 18 anmeldelser) hos Metacritic.

I 2016 kom oppfølgeren, Independence Day: Resurgence.

Sammendrag 
Den 2. juli 1996 ankommer et enormt moderskip i nærheten av jordkloden, og distribuerer flere mindre romskip som sprer seg over flere større byer over hele verden. David Levinson, en MIT-utdannet satellitt-tekniker, dekoder et signal innebygd i globale satellitt-overføringer, og innser at romvesen planlegger et koordinert angrep. Med hjelp fra hans eks-kone, kommunikasjonsdirektør i Det hvite hus, Constance Spano, får David og faren Julius tilgang til det ovale kontor og varsler USAs president Thomas Whitmore (spilt av Bill Pullman) om trusselen. 

Whitmore ønsker å evakuere en rekke større byer, deriblant New York City, Washington, D.C. og Los Angeles. Men dette viser seg å være litt for sent. Alle romskipene avfyrer hver sin destruktive laser-stråle, noe som forårsaker en gigantisk eksplosjon. Dette ødelegger en rekke byer over hele verden, og dreper millioner av mennesker. President Whitmore, David Levinson, og noen få andre flykter om bord på Air Force One ettersom den amerikanske hovedstaden blir ødelagt sammen med en rekke andre byer.

Den 3. juli 1996 forsøker menneskene et mot-angrep mot de fremmede inntrengerne, men romskipene deres er skjermet for å hindre slike angrep fra mennesker. Hver UFO lanserer deretter fartøy, som ødelegger de menneskelige skvadronene og militærbaser. Kaptein Steven Hiller, en av oppdragets skvadron-ledere, overlever så vidt. Han får også tak i et romvesen som han frakter til Area 51, hvor president Whitmore nettopp har landet. USAs Forsvarsminister Albert Nimzicki avslører også at en fraksjon innenfor amerikanske myndigheter har vært involvert i en UFO-konspirasjon helt siden 1947, når en av inntrengernes angripere styrtet i nærheten av Roswell.

Rolleliste 
Bill Pullman – USAs president Thomas J. Whitmore
Mary McDonnell – Presidentens frue Marilyn Whitmore
Jeff Goldblum – David Levinson
Judd Hirsch – Julius Levinson
Margaret Colin – Constance Spano
Will Smith – Kaptein Steven 'Steve' Hiller
Vivica A. Fox – Jasmine Dubrow
Randy Quaid – Russell Casse
Harry Connick jr. – Captain Jimmy Wilder
Adam Baldwin – Major Mitchell
Brent Spiner – Doktor Brackish Okun

Referanser

Eksterne lenker 
 
 

Filmer fra 1996
Science fiction-filmer fra USA
Actionfilmer fra USA
Katastrofefilmer fra USA
Filmer om utenomjordiske fenomener
Engelskspråklige filmer
Filmer regissert av Roland Emmerich
Amanda for beste utenlandske kinofilm